"Amawal" ed "tamawalt"
"Amawal" ed "tamawalt"
Seg 2007, ussan-nni anda ay nella ntteg timsirin n tesnilsit (linguistique) deg wammas n ussileYen (centre de formation) n Ain-Beniane, nebda nesseqdac yiwen n wawal d amaynut : "tamawalt" s unamek (lmeena) n "lexique" ed "vocabulaire".
Tamezwarut, yessekf ad nẓer d acu ay d anamek n "amawal":
"Amawal" d ameslay ay d-yessumer Dda Lmulud ed yinelmaden-nnes ay iqedcen Yef "Amawal n TmaziYt Tatrart", anamek-nnes s tefṛensist:
1- "Dictionnaire"
2- "Lexique" neY "vocabulaire"
D acu kan, yessekf ad neg amgerrad gar "Amawal" (dictionnaire - adlis ay d-ijemmeen ed yessefham-d imeslayen) ed "Amawal" s unamek n "vocabulaire" neY "lexique" (imeslayen yettusseqdacen deg yiles neY deg kra n wenrar n tmussni).
Deg "umawal" (dictionnaire) ad naf "amawal" (vocabulaire, lexique). I wakk-n ur d-yettili weeraq deg temsirin-nni-nneY n tesnilsit, nefren ad nesseqdec "Amawal" deg unamek n "dictionnaire" ma d "tamawalt" deg unamek n "vocabulaire/lexique".
Deg tesdawit n Bgayet ukin daYen i wugur-a, dYa qqlen kra n yiselmaden n tesdawit-a sseqdacen "amawal" deg unamek n "lexique, vocabulaire", ma d adlis-nni ay d-ijemmeen awalen (dictionnaire), semman-as "asegzawal". Awal-a amaynut yettwabna s sin n wawalen : "ssegzu" anamek-nnes "ssefhem" + "awal".
D acu kan, nettwali yella wugur d amecṭuḥ ed umeslay-a n "asegzawal" : yedda amzun d aYezzfan, ẓẓay i usseqdec.
YuY lḥal, ass-a aql-aY deg teswiet anda iles-nneY yettbeddil, simal nettaki i tYawsiwin ay deg ixuṣ̣ṣ̣ yiles-nneY akk-n ad yili d iles atrar (moderne), yerna simal nettreqqie tiYawsiwin-nni. Yiwet seg tYawsiwin ay ixuṣ̣ṣ̣en iles-nneY netta d imeslayen imaynuten, itraren, ay yes ara nezmer ad nqabel tudet ed tmussniwin titrarin. Aṭas n yimeslayen imaynuten ay d-yennulfan deg tmaziYt, seg wasmi ay nebda nqeddec i lmend n wesnerni n yiles-nneY (seg yiseggasen n 1940), d acu kan, ur akk imeslayen-nni ay d-yennulfan seg wass-nni ar ass-a, ttwaqeblen yerna ddan gar medden. YuY lḥal, akk-n d-nnan kra, ed gar-asen Acheb Ramdane, ay yeYran s telqey tamsalt-a n yimeslayen imaynuten, aṭas n yimeslayen ay d-yennulfan, maca ala cwiṭṭ kan ara d-yeggrin, yerna ala cwiṭṭ kan ara yefren wegdud (public) ed ad yeqqel ad ten-yesseqdac deg tudert s umata.
Ihi, a win yufan, mi ara d-nessumer (proposer) ameslay amaynut, yessekf ad yili d win umi ara nekf talemmiẓt (chance) tameqrant i wakk-n ad yedder ed ad t-qeblen medden. Γef way-a, a win yufan, wid ay d-yessumuren imeslayen imaynuten, ad ten-bnun s webrid ara yilin fessus i usseqdec ed ummekti. Nnig way-a, yessekf ad nessinef asnulfu n yismawen iweeṛen i tYawsiwin ay nesseqdac yal ass, am "dictionnaire". TaYawsa am ta, Yef leḥsab-nneY, ur terri tmara ad as-d-nesnulfu ameslay uddis (composé), win yettwabnan s sin n yimeslayen.
Nekni, seg tama-nneY, nettwali yif-it ma yeqqim umeslay "amawal" s unamek n "dictionnaire". Ma d "tamawalt" ad yeseu anamek n "vocabulaire/lexique".
Ar timlilit ma yebYa Ṛebbi
Čč Ḍḍ Ğğ Ḥḥ Γ Y
Ṛ ṛ Ṣ ṣ̣ Ṭ̣ ṭ Ẓ ẓ E e
Iles Ilelli
- Messages : 11
Date d'inscription : 29/10/2007
-
Re: "Amawal" ed "tamawalt"
Ansuf s umawal, s usegzawal, s tmawalt.
Awalen-a i d-YriY des weḍris. Lamer d nekk, akka ara t-n-aruY, s yisem n tiḥḥuski:
qqlen----------------------------> qlen
I wakk-n------------------------>i waken
deg unamek------------------> deg namek
anamek-nnes----------------> anamek-is
i usseqdec--------------------> i wseqdec
ay yes ara nezmer---------> i s-wayes..
Amdakel
- Messages : 2
Date d'inscription : 25/11/2012
-
» Signification du terme "à x heure de relevée" ?
» LE PORTE-AVIONS "GRAF ZEPPELIN"
» "Normandie impressionniste 2010".
» master 2 "monde du livre" à aix
kab_Latn kab_Latn kab_Latn kab_Latn kab_Latn kor_Hang fra_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn eng_Latn hne_Deva unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn eng_Latn hne_Deva unk fra_Latn fra_Latn oci_Latn fra_Latn